**POVJERENSTVO ZA PROVEDBU**

**OGLASA ZA PRIJAM U SLUŽBU**

KLASA: 112-02/22-01/14

URBROJ: 2196-1-22-4

Vukovar, 07. rujna 2022.

Sukladno odredbama članka 20.-22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19 – u nastavku teksta: ZSN), Povjerenstvo za provedbu Oglasa za prijam u službu dalje sljedeću

**OBAVIJEST I UPUTU**

**kandidatima/kandidatkinjama u postupku Oglasa**

**I. OBJAVA OGLASA**

Pročelnik Upravnog odjela za obrazovanje, sport i branitelje Grada Vukovara raspisao je Oglas za prijam u službu na određeno vrijeme za obavljanje privremenih poslova na odobrenim europskim projektima (za vrijeme trajanja projekta), uz probni rad od dva mjeseca - **Viši referent za obrazovanje, za obavljanje poslova voditelja/voditeljice na upravljanju projektom „Znati je fora“ (UP.03.2.1.07.0015),** 1 izvršitelj/ica.

Natječaj je objavljen u Hrvatskom zavodu za zapošljavanje, Područni ured Vukovar, na službenim web-stranicama Grada Vukovara [www.vukovar.hr](http://www.vukovar.hr) i Oglasnoj ploči Grada Vukovara, 08. rujna 2022. godine.

Rok za podnošenje prijava traje zaključno do 16. rujna 2022. godine.

**II. OPIS POSLOVA I PODACI O PLAĆI**

**Opis poslova radnog mjesta:**

- provođenje projekta,

- provođenje aktivnosti u skladu s općim i posebnim pravilima ugovora,

- sudjelovanje u koordiniranju promidžbe i vidljivosti,

- sudjelovanje u postupcima nabave u okviru provedbe projekta,

- obavljanje administrativno-tehničkih poslova projekta,

- vođenje financijske i projektne arhive i druge potrebne dokumentacije,

- poslovi organiziranja i animiranja ciljane skupine u projektima,

- vođenje evidencije na aktivnostima.

**Podaci o plaći**

Koeficijent složenosti proslova radnog mjesta 2,55 uz osnovicu za izračun plaće u iznosu od 2.732,60 kn bruto. Plaću čini umnožak koeficijenta složenosti poslova radnog mjesta i osnovice za obračun plaće, uvećan za 0,5% za svaku navršenu godinu radnog staža.

**III. PROVEDBA POSTUPKA I NAČIN TESTIRANJA**

1. **Natječaj provodi Povjerenstvo za provedbu Oglasa, koje obavlja sljedeće poslove:**

* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.

1. **Prijave kandidata koji se ne upućuju u daljnji postupak.** Ukoliko je prijava na Oglas **nepravodobna** (podnesena nakon isteka roka za podnošenje prijave neposredno ili nepreporučeno putem pošte) **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz Oglasa ne smatra se kandidatom prijavljenim na Oglas. Osobi koja nije podnijela pravodobnu i urednu prijavu ili ne ispunjava formalne uvjete iz Oglasa dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na Oglas. Protiv obavijesti osoba nema pravo podnošenja pravnog lijeka.
2. **Provjera znanja i sposobnosti kandidata/kinja.** Prethodnoj provjeri znanja i sposobnosti kandidata/kinja mogu **pristupiti samo kandidati/kinje koji/e ispunjavaju formalne uvjete iz Oglasa.**

Navedeni kandidati/kinje bit će pozvani/e na testiranje. Za kandidata/kinju koji/a ne pristupi testiranju smatrat će se da je povukao/la prijavu na Oglas.

Prethodna provjera znanja i sposobnosti kandidata/kinja obavlja se putem pisanog testiranja i intervjua.

**IV. PRAVILA TESTIRANJA**

1. Po dolasku na provjeru znanja od kandidata/kinja će biti zatraženo predočavanje odgovarajuće identifikacijske isprave radi utvrđivanja identiteta. Kandidati/kinje koji ne mogu dokazati identitet, kao i osobe za koje se utvrdi da nisu podnijele prijavu na Oglas za radno mjesto za koje se obavlja testiranje, neće moći pristupiti testiranju.
2. Za kandidata/kinju koji/a ne pristupi testiranju smatrat će se da je povukao/la prijavu na Oglas.
3. Po utvrđivanju identiteta, kandidatima/kinjama će biti podijeljen test za provjeru znanja.
4. Pisana provjera traje 60 minuta (pisani dio).
5. Kandidati/kinje su dužni/e pridržavati se utvrđenog vremena i rasporeda testiranja.
6. Za vrijeme provjere znanja i sposobnosti u prostoriji za testiranje nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se odvija provjera znanja i sposobnosti,
* razgovarati s ostalim kandidatima/kinjama odnosno na bilo koji način remetiti koncentraciju kandidata/kinja.

1. Kandidati/kinje koji/e se ponašaju neprimjereno i/ili koji prekrše pravila bit će udaljeni/e s provjere znanja. Njihov rezultat neće se razmatrati i smatrat će se da su povukli prijavu na Oglas.
2. Za svaki dio provjere znanja dodjeljuje se od 1 do 10 bodova ili se utvrđuje 0 bodova. Smatra se da su kandidati/kinje uspješno položili/e testove ako su iz svakog dijela provjere znanja, sposobnosti i vještina ostvarili najmanje 50% (5 bodova) na testiranju.
3. Kandidati/kinje koji/e su uspješno položili/e testove Povjerenstvo poziva da pristupe razgovoru (intervjuu) kojim Povjerenstvo utvrđuje interese, profesionalne ciljeve i motivaciju za rad u Upravnom odjelu. Rezultati intervjua boduju se od 1 do 10.
4. Nakon provedenog testiranja i intervjua Povjerenstvo utvrđuje **Rang listu kandidata/kinja** prema ukupnom broju bodova ostvarenih na testiranju i razgovoru,
5. Povjerenstvo izrađuje i, uz ranije utvrđenu Rang-listu kandidata/kinja, podnosi pročelniku **Izvješće o provedenom postupku provjere znanja i sposobnosti**, a koje Izvješće potpisuju svi članovi.
6. Pročelnik donosi **Rješenje o prijmu u radni odnos** kandidata/kinje. Rješenje će biti dostavljeno svim kandidatima/kinjama prijavljenim na Oglas. Protiv rješenja o prijmu u radni odnos kandidat koji nije primljen može izjaviti žalbu gradonačelniku Grada Vukovara u roku 15 dana od dana dostave rješenja.
7. Kandidat/kinja kojeg se, nakon prethodne provjere znanja i sposobnosti, uputi na provjeru zdravstvene sposobnosti **mora** dostavi uvjerenje o zdravstvenoj sposobnosti u roku od 8 dana, a prije donošenja Rješenja o prijmu u radni odnos.
8. **Poziv za testiranje bit će objavljen na službenoj web-stranici i Oglasnoj ploči Grada Vukovara najmanje pet (5) dana prije testiranja.**

**V. PODRUČJE TESTIRANJA**

Prethodna provjera znanja i sposobnosti kandidata/kinja obuhvaća pisano testiranje i intervju.

Za svaki dio provjere znanja i intervju kandidatima/kinjama dodjeljuje se broj bodova od 1 do 10.

1. **Pisano testiranje sastoji se od**

* provjere poznavanja osnova ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara,
* provjere znanja, sposobnosti i vještina bitnih za obavljanje poslova radnog mjesta.

1. **Intervju s Povjerenstvom za provedbu Oglasa**

Intervju se provodi samo s kandidatima/kinjama koji su ostvarili najmanje 50% bodova iz svakog dijela pisanog testiranja.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

1. ***Osnove ustavnog ustrojstva Republike Hrvatske, osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara***

Pitanja kojima se testira osnove poznavanja djelokruga i ustrojstva te načina rada jedinica lokalne i područne (regionalne) samouprave i samoupravnog djelokruga Grada Vukovara temelje se na izvoru:

1. Ustav Republike Hrvatske (″Narodne novine″, broj 56/90, 135/97, 8/98, 113/00, 124/00, 28/01, 41/01, 55/01, 76/10, 85/10, 5/14)
2. Zakon o lokalnoj i područnoj (regionalnoj) samoupravi (″Narodne novine″, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20)
3. Zakon o općem upravnom postupku (″Narodne novine″, broj 47/09, 110/21)
4. Uredba o uredskom poslovanju (″Narodne novine″, broj 75/21)
5. Statut Grada Vukovara (″Službeni vjesnik″ Grada Vukovara, broj 4/09, 7/11, 4/12, 7/13, 7/15, 1/18, 2/18 – pročišćeni tekst, 7/19 – Odluka Ustavnog suda Republike Hrvatske, 3/20 i 3/21, dostupno na <https://www.vukovar.hr/sluzbeni-vjesnik-2>).

1. ***Provjera znanja, sposobnosti i vještina bitnih za obavljanje poslova radnog mjesta:***

1. Zakon o odgoju i obrazovanju u osnovnoj i srednjoj školi

2. Opći uvjeti Ugovora o dodjeli bespovratnih sredstava za projekte koji se financiraju iz

Europskog socijalnog fonda u financijskom razdoblju 2014. – 2020.

3. Upute o prihvatljivosti troškova plaća i troškova povezanih s radom u okviru

Europskog socijalnog fonda u financijskom razdoblju 2014. – 2020.

**VI. DODATNE UPUTE I INFORMACIJE**

Tekst Oglasa dostupan je ispod ove objave.

Od dana objave u Hrvatskom zavodu za zapošljavanje, Područni ured Vukovar, odnosno na web-stranici Grada Vukovara, počinje teći rok od 8 dana za podnošenje prijava na Oglas. Stoga je posljednji dan za podnošenje prijava na Oglas, predajom pošti (preporučeno) ili neposredno u pisarnicu Grada zaključno s danom 16. rujna 2022. godine.

Vrijeme održavanja prethodne provjere znanja i sposobnosti kandidata bit će objavljeno na ovoj web-stranici te na Oglasnoj ploči Grada Vukovara, najkasnije 5 dana prije održavanje provjere.

Molimo podnositelje/ice da **prijavi prilože sve isprave naznačene u Oglasu** - manjak samo jedne isprave automatski isključuje podnositelja/icu iz statusa kandidata/kinje.

**U prijavi na Oglas navode se osobni podaci podnositelja prijave (osobno ime, OIB, adresa stanovanja, broj telefona ili mobitela, e-adresa) i naziv radnog mjesta na koje se prijavljuje. Prijavu je potrebno vlastoručno potpisati**.

Ukoliko utvrdite da je potrebno **dopuniti prijavu** koju ste već podnijeli, to je moguće učiniti **zaključno do dana isteka oglasnog roka**. Nema mogućnosti naknadne dostave dokumentacije, bez obzira na razloge.

Kandidat/kinja može tijekom oglasnog postupka pisanim putem povući prijavu.

Predsjednica Povjerenstva za

provedbu oglasa:

Kristina Bilić, dipl. iur.